recursal/SuperWikiNEXT-32B huggingface dataset:
Wikidata Saratovia
Res apud Vicidata repertae:Saratovia: insigneSaratovia: insigne
*Civitas*: Russia  
*Locus*: 51°32′0″N 46°0′0″E  
*Numerus incolarum*: 845 300  
*Zona horaria*: UTC+04:00, UTC+3, Tempus Samarense  
Situs interretialis  
*Nomen officiale*: Саратов
**Gestio**

*Praefectus*: Mikhail Isayev  
*Procuratio superior*: Regio Saratoviensis  

**Geographia**

*Superficies*: 394 chiliometrum quadratum  
*Regiones urbanae*: Leninskiy rayon, Saratov, Zavodskoy rayon, Saratov, Oktyabrskiy rayon, Saratov, Frunzenskiy rayon, Saratov, Kirovskiy rayon, Saratov, Volzhskiy rayon, Saratov  

**Coniunctiones urbium**

*Urbes gemellae*: Dallasium, Chapel Hill  

**Saratovia,** vulgo ***Saratov*** (Russice: *Саратов*), est urbs Russiae, metropolis regionis Saratoviensis, in ripa dextra Rha fluminis (cuius aequor hic receptaculo aquae Volgogradensi elevatum est) sita. Circa 843 milia incolarum habuit anno 2016.

Saratovia noctu
Saratovia est valens sedes transportationis (portum ad Rha, aeroportum, et stationem ferriviarum habens), industriae (constructionis machinarum, etc.), et culturae. Ibi sunt nonnullae universitates (quarum prima condita est anno 1909) aliaque instituta educationis, musea, et theatra.

Historia
--------

Saratovia, anno 1590 in ripa dextra Rha fluvii ut fortalitium condita, hieme annorum fortasse 1613 et 1614 exusta est, ad annum 1617 in ripa sinistra Rha fluminis reconstructa, anno 1674 enim, secundum decretum tzaris Alexii, in loco novo in ripa dextra Rha denuo constructa est. Anno 1708 copiis rebellatorum a Condratio Bulavin ductorum oppugnabatur. Sedes administrativa districtus in gubernio Casanensi (annis ab 1708 ad 1717 et ab 1728 ad 1732) et in gubernio Astrachanensi (annis ab 1717 ad 1728 et ab 1732 ad 1780), ab anno 1769 enim provinciae Saratoviensis gubernii Astrachanensis et ab anno 1780 praefecturae Saratoviensis Imperii Russici metropolis fuit. Praefectura illa anno 1796 abolita, Saratovia tamen ab anno sequenti ad annum 1928 caput gubernii Saratoviensis erat. Deinde urbs sedes administrativa regionis et territorii Rha (Volgae) Inferioris, ad annum 1932, postquam territiorii et anno 1936 regionis hodiernae Saratoviensis facta est.

Incolae noti
------------

* Nicolaus Černyševskij, philosophus et scriptor rerum novarum cupidus.
* Georgius Davidov, esperantista, cuius bibliotheca maxima Esperantica usque annum 1917 Saratoviae fuit.
* Nicolaus Kostomarov, historicus.
* Nicolaus Semënov, physicus et chemicus.
* Helgus Tabakov, actor et moderator theatricus et cinematographicus.
* Nicolaus Vavilov, biologus.

Notae
-----

1. ↑  Eduardi Eversmann *Fauna lepidopterologica Volga-Uralensis*, p. 371; Ioannis Reinholdi Forster *Specimen Historiae Naturalis Volgensis*; *Dictionnaire françois-espagnol, et espagnol-françois*, tom. 2, p. 745.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Saratoviam** spectant. |

|  |  |
| --- | --- |
|  | **Situs geographici et historici:** *Locus*: 51°32′0″N 46°0′0″E • *GeoNames* • Store norske Lexikon • Большая российская энциклопедия • Encyclopædia Britannica |

* Pagina de Saratovia *Encyclopaediae Russicae Magnae* **(Russice)**
|  |  |
| --- | --- |
|  | **Nulla Vicipaediae Latinae pagina huc annectitur.**Quaesumus in alias commentationes addas nexus ad hanc paginam relatos. Quo facto hanc formulam delere licet.
→ Interpretationes vernaculae |

Wikidata Martinus Lehmann
Res apud Vicidata repertae:
*Nativitas*: 21 Augusti 1973; Malchin  
*Patria*: Germania  

**Officium**

*Munus*: choir director  
*Patronus*: Hochschule für Musik Carl Maria von Weber
**Martinus Lehmann** (natus die 21 Augusti 1973 in oppido Malchin) munere rectoris chori Windsbachensis ex anno 2012 fungitur.

Lehmann cum adhuc puer in chorum crucis in urbe Dresden acceptus esset anno 1983 illic usque ad annum 1992 in arte musica funditus institutus est quo quidem anno periculum maturitatis superavit. Postquam ad munus communi saluti adhibitus est per spatium unius anni in America meridionali pervagatus anno ineunte 1995 iuvantibus amicis chorum *Cantamus Dresden* inchoavit sibique munus rectoris adrogavit. Insequentibus annis Lehmann apud magistrum musicalem Hans-Christoph Rademann in Lyceum Carl Maria von Weber musicas artes excoluit. Studiis summa cum laude peractis anno 2004 Lehmann prximo anno rector choris creatus est. Primo deinde a die mensis Februarii 2012 Lehmann praeses atque rector chori Vindsbachensis nominatus est. Denique aex anno 2017 director musicalis ecclesiasticus appellatus est.

Nexus externi
-------------

* Curriculum vitae[*nexus deficit*]
Wikidata Martinus McGuinness
Res apud Vicidata repertae:Martinus McGuinness: imagoMartinus McGuinness: imago
*Nativitas*: 23 Maii 1950; Derria  
*Obitus*: 21 Martii 2017; Altnagelvin Area Hospital  
*Patria*: Hibernia  
*Nomen nativum*: Martin Pacelli McGuinness
**Officium**

*Officium*: Minister of Education, deputy First Minister, member of the 55th Parliament of the United Kingdom, member of the 54th Parliament of the United Kingdom, member of the 53rd Parliament of the United Kingdom, member of the 52nd Parliament of the United Kingdom, Member of the 5th Northern Ireland Assembly, Member of the 4th Northern Ireland Assembly, Member of the 3rd Northern Ireland Assembly, Member of the 2nd Northern Ireland Assembly, Member of the 1st Northern Ireland Assembly, Member of the 1982–1986 Northern Ireland Assembly  
*Munus*: politicus, international forum participant  

**Consociatio**

*Factio*: Sinn Fein  

Baracus Obama (praeses Civitatum Foederatarum), Petrus Robinson (primus minister Hiberniae Septentrionalis) et Martinus McGuinness (primus minister vicarius) anno 2009 colloquentes
**Martinus McGuinness**, vulgo plene *James Martin Pacelli McGuinness* (natus Derriae die 23 Maii 1950; mortuus die 21 Martii 2017) fuit politicus Hibernicus Hiberniae septentrionalis factionis Sinn Féin. Fuit olim repugnator Exercitus Reipublicani Hibernici et factionis Provisionalis. Hiberniae Septentrionalis minister et Hiberniae Septentrionalis Conventus legatus est et a die 25 Iunii 1998 munere populi Mediae Ultoniae in Parlamento Regni Uniti fungitur. Primus minister vicarius Hiberniae Septentrionalis die 8 Maii 2007 factus est. Quo officio primis ministris Ioanne Paisley, Petro Robinson, Arlene Foster functus est. Die autem 9 Ianuarii 2017 dimissionem suam protulit, ipso facto dimissionem Arlenae Foster provocans. A quo die, amyloidosi morbo graviter affectus, a rebus politicis se retraxit.

Bibliographia
-------------

* Paul Cullen, "Martin McGuinness receiving treatment for amyloidosis" in *Irish Times* (12 Ianuarii 2017)
* Anne McHardy, "Martin McGuinness obituary" in *The Guardian* (21 Martii 2017)

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Martinum McGuinness** spectant. |

* De Martino McGuinness apud TheyWork ForYou.com

Primi ministri et vicarii Hiberniae Septentrionalis

|  |  |
| --- | --- |
|  |  |
| 

|  |  |
| --- | --- |
| Primi ministri*First ministers* | David Trimble • Ioannes Paisley • Petrus Robinson • Arlene Foster |
| Primi ministri vicarii*Deputy first ministers* | Iacobus Mallon • Marcus Durkan • Martinus McGuinness • Michaela O'Neill |

*Opus geopoliticum • Porta Unionis Europaeae**Capsae cognatae:* Primi ministri Regni Britanniarum 1945– • Primi ministri Cambriae • Primi ministri Scotiae |
|  |
Wikidata Adamus Nádasdy
Res apud Vicidata repertae:Adamus Nádasdy: imagoAdamus Nádasdy: imago
*Nativitas*: 15 Februarii 1947; Budapestinum  
*Patria*: Hungaria  

**Officium**

*Munus*: linguista, poëta, Interpres, professor, descriptive grammarian  

**Familia**

*Genitores*: Kálmán Nádasdy; Lilian Birkás  

**Memoria**

*Laurae*: Laureate of the Hungarian Republic, Milán Füst Prize, Tibor Déry Prize, Belletrist Award, Háttér Award, Prize Moholy-Nagy, László Országh Prize, Robert Graves Prize, Pro Budapest award, Marble award, Artisjus Award, AEGON art award  

**Adamus Nádasdy** (Hungarice: *Nádasdy Ádám*, natus die 15 Februarii 1947 Aquinci) est linguista, poeta et traductor dramatum Hungaricus. Professor Universitatis Budapestinensis de Rolando Eötvös nominatae, Institutis Studiorum Anglicarum et Americanisticarum est, docet phonologiam, morphophonologiam et linguisticam historicam. Unus linguistarum hungaricorum notissimorum est, poetaque comtemporarius notus est. Plures dramae scriptoris Anglici Gulielmi Shakespeare in linguam Hungaricam traduxit.

Bibliographia
-------------

* Márta Minier, ""I’m a Tradesman…": An interview with Ádám Nádasdy" in *Holmi* (2002?)

Nexus externi
-------------

* Biographica pauca apud Universitatem Budapestinam
**Adamus** (*Adam*) **Remmele** (natus 26 Decembris 1877 in vico Altneudorf apud Heidelbergam, mortuus 9 Septembris 1951 Friburgi) vir publicus Germaniae et sodalis factionis SPD fuit.

Iuventus et munus
-----------------

Pater eius pistor erat, cuius munus post scholam finitam etiam edidicit. Ab anno 1903 ad 1905 magistratus urbis Ludovici Portus Rhenani fuit, deinde ad annum 1908 praeses foederis opificum molarum et tum ad annum 1918 diurnarius actorum diurnorum factionis SPD Manhemii operam dedit.

Cursus honorum
--------------

Iam ab anno 1894 sodalis SPD et collegiorum opificum erat. Anno 1911 Manhemii decurio urbis electus est. Cum mense Novembri 1918 monarchia etiam Badeniae abolita esset, Remmele sodalis consilii opificum et militum fuit et anno 1919 legatus senatus terrae Badeniae (ad annum 1927 et administer rerum internarum (ad annum 1929 electus est. 23 Novembris 1922 - 22 Novembris 1923 atque 23 Novembris 1927 - 23 Novembris 1928 praeses ministrorum Badeniae fuit. Anno 1928 primo legatus Dietae Imperii Germanici electus est et ad annum 1933 mansit.

Tempore Dictaturae Nazistarum
-----------------------------

Remmele, postquam nazistae anno 1933 rerum Germaniae potiti sunt, 3 Maii Hamburgi captus et Carolsruham tractus atque coram vexatus et humiliatus est. Tum in Castra carceralia translatus et ad annum 1934 incarceratus est. Deinde Hamburgi mercator laborabat. Post Coniurationem 20 Iulii 1944 detectam Remmele iterum in carcerem iactus est.

Post patriam liberatam
----------------------

Postquam secundum bellum mundanum finitum est, Remmele praecipue pro societatibus consumptionis restituendis (*Konsumgenossenschaften*) laboravit. Anno 1947 doctor medicinae universitatis Carolsruhae honoris causa et anno 1948 civis Carolsruhae honoris causa nominatus est. Ad usque mortem Remmele nunc Friburgi Brisgoviae vixit.

Nexus externi
-------------

* Curricula vitae in libris legatorum Dietae Imperii (lingua Theodisca)
* Relatio de Remmele anno 1933 a Nazistis vexato et humiliato in pagina urbis Carolsruhae (lingua Theodisca)

Praesides Badeniae

|  |  |
| --- | --- |
|  |  |
| Antonius Geiß • Gustavus Trunk • Hermannus Hummel • Adamus Remmele • Henricus Köhler |
Gulielmus Hellpach • Gustavus Trunk • Henricus Köhler • Gustavus Trunk • Adamus Remmele • Iosephus Schmitt • Franciscus Iosephus Wittemann • Iosephus Schmitt • Robertus Wagner (vicarius imperii) • Gualterus Köhler • Leo Wohleb |
|  |
Wikidata Regio Vitebscensis
Res apud Vicidata repertae:Regio Vitebscensis: insigneRegio Vitebscensis: insigneRegio Vitebscensis: vexillumRegio Vitebscensis: vexillum
oblast of Belarus  
*Civitas*: Ruthenia Alba  
*Locus*: 55°20′0″N 29°0′0″E  
*Nomen officiale*: Віцебская вобласць  
Situs interretialis
**Fines**

*Procuratio superior*: Ruthenia Alba  
*Territoria finitima*: Regio Pscoviensis, Regio Grodnensis, Regio Minscensis, Regio Mohiloviensis, Regio Smolenscensis, Vilna, Utena
**Forma**

*Area*: 40 049.99 chiliometrum quadratum  
*Caput*: Vitebscum  
*Subdivisiones*: Biešankovičy District, Braslaŭ District, Čašniki District, Dokšycy District, Dubroŭna District, Haradok District, Hlybokaje District, Liepieĺ District, Liozna District, Miory District, Orsha District, Pastavy District, Polack District, Rasony District, Šarkaŭščyna District, Šumilina District, Syanno District, Talačyn District, Ušačy District, Vitebsk District, Vierchniadzvinsk District, Vitebscum, Navapolack
**Gestio**

*Praefectus*: Aleksander Subbotin  

**Vita**

*Incolae*: 1 091 948  
*Zona horaria*: UTC+3  

**Sigla**

*Siglum autoraedarum*: 2
**Tabula aut despectus**

Regio Vitebscensis: situsRegio Vitebscensis: situs
**Regio Vitebscensis** (Albaruthenice *Віцебская вобласць*) est regio administrativa Rutheniae Albae, anno 1938 constituta. 

In parte septentrionali orientali Rutheniae Albae sita, regio Vitebscensis cum Lithuania in occidente, Lettonia (Lettigallia) in septentrione et occidente, Russia in septentrione et oriente, regionibus Rutheniae Albae Mohiloviensi, Minscensi et Grodnensi in meridie contermina est. Aream 40 051 chm2 et circa 1 171 milia incolarum (anno 2017) habet. Metropolis regionis est Vitebscum. Aliae urbes sunt Braslavia, Drissa, Disna, Lepelium, Polotia, Orssa, Suraszum, Ula, Viacina etc.

Regiones Rutheniae Albae
Duina Occidentalis cum accolis Usviata, Caspla, Polota, Ula, Disna, Drissa flumen regionis maximum est. Beresina et Lovotis in regione oriuntur.

Nota
----

1. ↑  De adiectivo cf.: 1 (de dioecesi Vitebscensi); 2 (de palatinatu Vitebscensi), etc.

Nexus externi
-------------

|  |  |
| --- | --- |
|  | **Situs geographici et historici:** *Locus*: 55°20′0″N 29°0′0″E • *OpenStreetMap* • *GeoNames* |


|  |  |
| --- | --- |
|  | **Vicimedia Communia** plura habent quae ad **regionem Vitebscensem** spectant. |
Wikidata Alexander Borodin
Res apud Vicidata repertae:Alexander Borodin: imagoAlexander Borodin: imago
*Nativitas*: 31 Octobris 1833; Petropolis  
*Obitus*: 15 Februarii 1887; Petropolis  
*Patria*: Imperium Russicum  

**Officium**

*Munus*: classical composer, chemicus, Clavilista, Tibicen, cellist, medicus, opera composer, musicographus  
*Patronus*: First Pavlov State Medical University
**Familia**

*Coniunx*: Ekaterina Protopopova  

**Memoria**

*Laurae*: Honorary Citizen of the Russian Empire  
*Sepultura*: Sepulcretum Tichvinense  

Alexander Borodin, ab Elia Repin pictus
**Alexander Porphirii Borodin** (Russice Александр Порфирьевич Бородин, tr. *Aleksandr Porfir’evič Borodin*; Petropoli natus die 31 Octobris 1833, ibidem mortuus die 15 Februarii 1887) fuit compositor et chemicus Russicus.

Borodin erat spurius Lucae Gedianov ducis Georgiani filius, sed in indicem illatus est sicut filius servi ducis qui Porphirius Borodin appellabatur. Alexander Borodin anno 1856 studium in Academia medica-chirurgica perfecit, anno 1858 factus est doctor medicinae. Se ad scientiam, educationem, et politicam adhibuit. Scripsit plus quadraginta opera, problematis chemiae dedicata. Etiam peritus studii aldehydi et ab anno 1859 ad annum 1862 Heidelbergae tempore Pisana studium fecit. Professor anno 1877 factus est. Ab anno 1874, laboratorium chemicum academiae medicae-chirurgicae administrabat. Erat unus organizatorum et professorum (annis 1872–1887) cursorum medicorum femineorum in instituto eruditionis pro mulieribus.

Borodin etiam erat compositor, cuius magnum opus est drama melicum *Inguarus dux* (Russice «Князь Игорь», *Knjaz’ Igor’*) ex poesi epico *Слово о плъку Игорєвѣ*, duae symphoniae et duo quadricinia fidium. Ab anno 1862 interfuit in omnibus negotiis circuli compositorum Russicorum nomine *Acervulus Fortis* (Russice «Могучая кучка», *Mogučaja kučka*), a Mile Balakirev ordinati. Borodin quamvis non multa artificia musica creaverat, labor eius ad musicam Russicam amplificandam magni valoris fuit.

Notae
-----

1. ↑  Calendario Iuliano, scilicet 12 Novembris Gregoriano.
2. ↑  Calendario Iuliano, scilicet 27 Februarii Gregoriano.

Fontes
------

* Pagina de Alexandro Borodin *Encyclopaediae Sovieticae Magnae* editionis tertiae **(Russice)**
* *Alexander Borodin – compositor Russicus* **(Russice)**

Nexus interni
-------------

* 6780 Borodin

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Alexandrum Borodin** spectant. |

|  |  |
| --- | --- |
|  | **Lexica biographica:**  Treccani • Большая российская энциклопедия • Gran Enciclopèdia Catalana • Encyclopædia Britannica • Classical Archives • Deutsche Biographie • Store norske leksikon |

* "Moscua sub nive", videographema anni 1908 cum musica Alexandri Borodin in *YouTube*.
Wikidata Regio Saratoviensis
Res apud Vicidata repertae:Regio Saratoviensis: insigneRegio Saratoviensis: insigneRegio Saratoviensis: vexillumRegio Saratoviensis: vexillum
regio  
*Civitas*: Russia  
*Locus*: 51°47′0″N 46°44′0″E  
Situs interretialis
**Fines**

*Procuratio superior*: Russia  
*Territoria finitima*: Regio Pensensis, regio Simbiriensis, Regio Samarensis, Regio Volgogradensis, Regio Voronegiensis, Regio Tamboviensis, West Kazakhstan Region, Regio Oropolitana
**Forma**

*Area*: 100 830 chiliometrum quadratum  
*Caput*: Saratovia  

**Gestio**

*Praefectus*: Valery Radayev  

**Vita**

*Incolae*: 2 395 111  
*Sermo publicus*: Russica  
*Zona horaria*: Tempus Samarense, Europe/Saratov  

**Sigla**

*Siglum autoraedarum*: 64, 164
**Tabula aut despectus**

Regio Saratoviensis: situsRegio Saratoviensis: situs
**Regio Saratoviensis** (Russice Саратовская область, tr. *Saratovskaja oblast'* ) est subiectum Foederationis Russicae, anno 1936 creatum, et ab anno 2000 in Districtum (Circulum) Foederalem Subvolgensem Russicum inclusum. 

In meridie-oriente Russiae Europaeae sita, regio Saratoviensis cum regione Volgogradensi in meridie, regionibus Voronegiensi et Tamboviensi in occidente, regionibus Pensensi, Samarensi, Ulianovskensi et Orenburgensi Foederationis Russicae in septentrione atque cum re publica Kazachstania in oriente contermina est. Aream 101 240 chm2 et circa 2 487 milia incolarum (anno 2016) habet. Metropolis regionis est Saratovia. Aliae urbes sunt Rhapolis, Catharinopolis Germanorum, Engels etc. Volga cum Zagra et Ruslana accolis flumen regionis maximum est; Choper Medvedinaque in regione incipiunt.

Nota
----

1. ↑  L. А. Czerepanova "De muscis epiphyticis nemorum 'regionis Saratoviensis notula", 1973; cf. et "Dioecesis Saratoviensis Sancti Clementis" e *The Hierarchy of the Catholic Church* (situs a Davide M. Cheney elaboratus) **(Anglice)**; constituio apostolica.

Nexus externi
-------------

|  |  |
| --- | --- |
|  | **Situs geographici et historici:** *Locus*: 51°47′0″N 46°44′0″E • *OpenStreetMap* • *GeoNames* • Store norske Lexikon • Большая российская энциклопедия • Encyclopædia Britannica |


|  |  |
| --- | --- |
|  | **Vicimedia Communia** plura habent quae ad **regionem Saratoviensem** spectant. |

* Situs interretialis administrationis regionis Saratoviensis
Wikidata Regio Sverdloviensis
Res apud Vicidata repertae:Regio Sverdloviensis: insigneRegio Sverdloviensis: insigneRegio Sverdloviensis: vexillumRegio Sverdloviensis: vexillum
regio  
*Civitas*: Russia  
*Locus*: 58°42′0″N 61°20′0″E  
Situs interretialis
**Fines**

*Procuratio superior*: Russia  
*Territoria finitima*: Territorium Permicum, Komi, Districtus autonomus Chanty-Mansiensis – Iugra, Regio Tumenensis, Regio Kurganensis, Regio Celiabinscensis, Baschkiria
**Forma**

*Area*: 194 307 chiliometrum quadratum  
*Caput*: Catharinoburgum  

**Gestio**

*Praefectus*: Evgeny Kuyvashev  

**Vita**

*Incolae*: 4 290 067  
*Zona horaria*: Tempus Catharinopolitanum, Asia/Yekaterinburg  

**Sigla**

*Siglum autoraedarum*: 66, 96, 196
**Tabula aut despectus**

Regio Sverdloviensis: situsRegio Sverdloviensis: situs
**Regio Sverdloviensis** vel **Sverdlovskiensis** (Russice Свердловская область, tr. *Sverdlovskaja oblast'* ) est subiectum Foederationis Russicae, die 17 Ianuarii 1934 formatum (regione Uralensi Russicae SFSR Unionis Sovieticae dissoluta) et ab anno 2000 ad districtum foederalem Uralicum pertinens. Metropolis eius est Catharinopolis, quae ab anno 1924 usque ad annum 1991 *Sverdlovsk* in honorem Iacobi Sverdlov vocabatur, unde et nomen regionis. Tagil Inferior, Verchoturia, Turinium, Sisertus, Serov, Asbestus aliae regionis urbes sunt. Irbitus, Isetus, Niza, Sisertus, Tagil, Tauda, Tschussowa, Tura, Ufa flumina regionis sunt.

Haec regio, in partibus media et septentrionali montium Uralicorum atque in margine occidentali planitiei Siberiae Occidentalis sita, cum territorio Permico in occidente, re publica Komi et districtu autonomo Chanty-Mansiensi – Iugra in septentrione, regione Tumenensi in oriente, regionibus Kurganensi et Celiabinscensi ac re publica Baschkiria in meridie contermina, aream 194 307 km² et plus quam 4 316 milia incolarum (anno 2019) habet.

Nota
----

1. 1 2  М.В. Клоков, *Расообразование в роде тимьянов – Thymus L. на территории Советского Союза* (Kioviae, 1973): "ditio Sverdloviensis" (p. 140) et "ditio Sverdlovskiensis" (p. 147).

Nexus externi
-------------


|  |  |
| --- | --- |
|  | **Vicimedia Communia** plura habent quae ad **regionem Sverdloviensem** spectant. |

|  |  |
| --- | --- |
|  | **Situs geographici et historici:** *Locus*: 58°42′0″N 61°20′0″E • *OpenStreetMap* • *GeoNames* • Store norske Lexikon • Большая российская энциклопедия • Encyclopædia Britannica |

* Pagina de regione Sverdloviensi *Encyclopaediae Russicae Magnae* **(Russice)**
Wikidata Harrison Ford
Res apud Vicidata repertae:Harrison Ford: imagoHarrison Ford: imago
*Nativitas*: 13 Iulii 1942; Sicagum  
*Patria*: Civitates Foederatae Americae  

**Officium**

*Munus*: actor, film producer, voice actor, environmentalist, carpenter, Gubernator aeroplani  

**Consociatio**

*Factio*: Factio democratica Civitatum Foederatarum  
*Religio*: Religio Iudaica
**Familia**

*Genitores*: Chris Ford; Dorothy Ford  
*Coniunx*: Calista Flockhart  
*Proles*: Ben Ford  

**Memoria**

*Laurae*: California Hall of Fame, AFI Life Achievement Award, Golden Globe Cecil B. DeMille Award, Honorary César, star on Hollywood Walk of Fame  

**Harrison Ford** (natus Sicagi Illinoesiae die 13 Iulii 1942) est histrio Americanus. Die 5 Martii 2015 in casu aeroplani quod iuxta Venetiae Californiae gubernabat vulneratus est.

Pelliculae selectae
-------------------

* 1973: *American Graffiti*
* 1977: *Star Wars*
* 1979: *Apocalypse Now*
* 1980: Star Wars: Episode V – The Empire Strikes back
* 1981: Indiana Jones and the Raiders of the Lost Ark
* 1982: Blade Runner
* 1983: Star Wars: Episode VI – Return of the Jedi
* 1984: Indiana Jones and the Temple of Doom
* 1985: Witness
* 1986: Mosquito Coast
* 1988: Frantic
* 1989: Indiana Jones and the Last Crusade
* 1990: Presumed Innocent
* 1991: Regarding Henry
* 1993: The Fugitive
* 1995: Sabrina
* 1997: Air Force One
* 2006: Firewall
* 2008: Indiana Jones and the Kingdom of the Crystal Skull
* 2010: Morning Glory
* 2015: The Age of Adaline
* 2016: Star Wars: Episode VII - The Force Awakens

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Harrison Ford** spectant. |

* De Harrison Ford in Indice Interretiali Pellicularum **(Anglice)**
* Biographia apud film-zeit.de **(Germanice)**
Wikidata Ioannes Munnickhuysen
Res apud Vicidata repertae:
*Nativitas*: 1654, 1626; Apeldornium, Frisia  
*Obitus*: 1701, 1693;   

**Officium**

*Munus*: pictor, Chalcographus, copperplate engraver  

**Ioannes Munnickhuysen** (*vulgo*: **Johannes Willemsz. Munnickhuysen seu van Munnickhuysen**; anno 1654 sive 1655 natus; intra annum 1701 et 1721 mortuus) fuit saeculi aurei chalcographus et typographus Nederlandicus.

Biographia
----------

Qui in provincia Nederlandica Frisiae natus est atque ab Abrahamo Bloteling artem didicit. Anno 1672 Londinium ipsum magistrum comitatus est.
Anno 1701 Amstelodami fuit. 

Praecipue effigies personarum perfecit. Intra eius opera maxima commemoramus effigies Henrici Dirksen Spieghel, praefecti Amstelodami (secundum Michaelis de Limburg picturam), Francisci Burman (secundum Quirini van der Maes opus), classis praefecti Cornelii Tromp (secundum Davidis van der Plas picturam), Annae Mariae de Schurman, Petri de Staveren (secundum Guilhelmi de Mieris opus) et *Autumnum et hiemem* (secundum Gerardi de Lairesse opus). 
Praeterea, libros exornavit, ut *Titi Livii historiarum quod extat*.

Rationis atrae artem usus est quoque. Ille ipse Zachariam Blijhooft in artis ratione sectatus est.

Notae
-----

1. 1 2 3 4 5  Rijksbureau voor Kunsthistorische Documentatie
2. 1 2 3  Biografisch Woordenboek der Nederlanden
3. ↑  Geschiedenis der vaderlandsche schilderkunst
4. ↑  Titi Livii Historiarum quod extat

Bibliographia
-------------

* "Johannes Willemsz. van Munnickhuysen". *Rijksbureau voor Kunsthistorische Documentatie*. 2016
* Roeland van Eynden; Adriaan van der Willigen (1979). B.M.Israel. ed. *Geschiedenis der vaderlandsche schilderkunst sedert de helft der XVIII eeuw*. **vol.I°**. Amstelodami. pp. 229-230
* Abraham Jacob van der Aa; Karel Johan Reinier van Harderwijk;Gilles Dionysius Jacobus Schotel (1869). J.J. van Brederode. ed. *Biografisch Woordenboek der Nederlanden*. **vol.II°**. Harlemi. pp. 1151
* Titus Livius; Ioannes Munnickhuysen (1679). *Titi Livii Historiarum quod extat*

Nexus externi
-------------

* Ioannes Munnickhuysen in Amstelodami Rijksmuseum **(Nederlandice)**
* Ioannes Munnickhuysen - Base Joconde **(Francice)**
Paryadres prope Trapezuntem.
Monasterium Sumela inter Paryadres.
**Paryadres** (Graece Παρυάδρης), sive **Parihedri**, vulgo nunc **Montes Anatoliae Septentrionales** (Turcice *Kuzey Anadolu Dağları*), sunt montes continui in septentrionali Turciae regione patentes, qui in Asia Minore secundum litus Ponti Euxini a flumine Iride ad flumen Akampsim extenduntur et mare a planitie montana Asiae Minoris separant. Pars Paryadrum ad orientem sita altior est; hic invenitur *Kačkar,* eorum cacumen altissimum (3937 metra). Hi montes etiam appellantur *Parhar* in Turcica et Graeca Pontica regionis linguis vel dialectis, quod vocabulum, ex certo vocabulo Hetthaeico 'altum' et 'cacumen' significans, derivatur.

Oecologia
---------

In hac regione inveniuntur fera animalia Eurasiana latissime observata, sicut *Accipiter nisus,* *Aquila chrysaetos,* *Aquila heliaca,* et *Clanga pomarina* (omnes Accipitridae), *Lyrurus mlokosiewiczi* (Phasianidae), *Serinus pusillus* (Carduelinae), et *Tichodroma muraria* (Tichodromidae).

Hiemes sunt asperrimae, et nix etiam mensibus aestivis supra altitudines elatas non inusitata est.

Notae
-----

1. ↑  Strabonis versio a Xylandro facta, vol. IV (Lipsiae 1806), 540.
2. ↑  Plinius. "Chapter VI". *Naturalis Historia (77–79 AD)*. p. iix.25 .
3. ↑  Etiam aliquando *Montes Pontici, Alpes Pontici, Alpes Armeniae* appellati.
4. ↑  Karadeniz Ansiklopedik Sözlük. Formula:Webarchive.
5. ↑  Couzens, Dominic (2008). *Top 100 Birding Sites of the World*. Berkeleiae: University of California Press. pp. 73–75. ISBN 978-0-520-25932-4 .
6. ↑  *File:Koppen-Geiger Map TUR present.svg*.. *commons.wikimedia.org* .

Nexus externi
-------------

|  |  |
| --- | --- |
|  | **Situs geographici et historici:** *Locus*: 40°50′13″N 41°9′34″E • *GeoNames* • Encyclopædia Britannica |

Panorama Paryadrum in Turcia.
Crepido novem cum tribus ex quattuor partibus
***Harrius Potter et Philosophi Lapis*** est liber in quo Ioanna Rowling historiam de Harrio Pottero incipit. Harrius Potter miser domi materterae habitat, sed undecim annos natus ad scholam Hogvartensem abit. Ibi amicos sibi Ronaldum Vislium et Hermionem Grengeram invenit. Summus Magister scholae Hogvartensis Albus Dumbledore, magus potissimus mundi, Harrium artes magicas agere docet. Demum Harrius lapidem Philosophi invenit et vincit Voldemortem, magum pessimum qui parentes Harrii crudelissime occidit.

*Harrius Potter et Philosophi Lapis* est liber primus ex septem libris. Liber die 27 Iunii 1997 a domo editoria Bloomsbury Londinii prolatus est. Secundus liber etiam pellicula eiusdem nominis facta est.

De varietate versionum
----------------------

*Harrius Potter et Philosophi Lapis* in Latinam linguam a Petro Needham translatus est (ISBN 1-58234-825-1). Pars textus hic vel hic legi potest.

Liber et pellicula in Magna Britannia inscripti sunt *Harrius Potter et Philosophi Lapis,* in Civitatibus Foederatis Americae autem *Harrius Potter et Magi Lapis.* Nonnulli putant vel contendunt hoc factum esse quia editores Civitatum Foederatarum ex domo editoria "Scholastica" (*Scholastic*) putabant "philosophi" appellationem in CFA minus in usu esse. Etiam textus in usum lectorum Civitatum Foederatarum mutatus est. Exempli gratia in diurnario *The New York Times* inscripto timebatur ne hac localizatione aliquid amitteretur.

Responsiones criticae
---------------------

Eminens criticus litterarius Haroldus Bloom de Harrio Pottero scripsit "Passus sum valde legendo. Scriptura horrenda fuit; liber fuit terribilis….Societas literaturaque nostra exscinduntur." 

Nexus interni
-------------

* Ioanna Rowling
* Harrius Potter
* Libri Latine redditi
* Petrus Needham

Notae
-----

1. ↑
*Haec pagina de regno Israelitico septentrionali anno 926 a.C.n. orto explicat. Si regnum unitum a Davide rege conditum quaeris, vide Regnum Israel.*
Regnum Israel septentrionale et Regnum Iudae.
Pars portae geminatae arcis Hazor, saec. 9 a.C.n. cum capitellis Ionicis (Museum Israelis)
**Regnum Israel septentrionale** sive **Regnum Samariae** fuit regnum historice attestatum in septentrione Israelis hodiernae situm, quod in fontibus Assyricis "Domus Omri" (Bīt Ḫumrī) vel „Terra Omri" (KUR(māt) Ḫu-um-ri-i) vocatur. Sedes regia fuit urbs Samaria in regione Samaria. Regno Israel diviso, ut in Vetere Testamento narratur, ab anno 926 a.C.n. usque ad annum 722 a.C.n. exstabat, quo anno Assyrii urbem Samariam ceperunt et maximam incolarum partem deportaverunt. Fontes maximi momenti sunt Libri Regum, qui autem multo post conscripti sunt.

Sub regibus domus Omri Regnum Israel septentrionale fuit civitas sui iuris, quae saeculo nono a.C.n. una cum Aram-Damasco et aliis civitatibus minoribus impetui Assyriorum moram afferre potuit. Saeculo octavo autem Israel in clientela Assyriorum fuit. Quod non solum onera secum tulit, sed etiam oeconomiam mercaturamque adiuvit: Oleum ac textilia pro mercatu maiore produci potuerunt. Tempus, quo Ierobeam II regnavit, civitas rebus prosperis incrementoque hominum floruit, quamvis discidio inter cives crescente.

Nomen
-----

"Regnum septentrionale" est adiectio in litteris scientificis usitata, ut ab aliis, quae „Israel" valere potest, distinguatur. In Biblia Hebraica non nisi Israel vocatur. 

*Vide etiam paginam discretivam:* Israël (discretiva)

Vide etiam
----------

* Regnum Iudae
* Samaria
* Samaritani

Bibliographia
-------------

* Israel Finkelstein: Das vergessene Königreich. Israel und die verborgenen Ursprünge der Bibel. (versio originalis: The Forgotten Kingdom, The Archaeology and History of Northern Israel.) Monaci 2014, ISBN 978-3-406-66960-6.
* Lester L. Grabbe (ed.): Ahab Agonistes: The Rise and Fall of the Omri Dynasty. Londinii/Novi Eboraci 2007, ISBN 978-0-567-04540-9.
* Omer Sergi, Manfred Oeming, Izaak J. de Hulster (ed.): In Search for Aram and Israel: Politics, Culture, and Identity. Tubingae 2016, ISBN 978-3-16-153803-2.

Nexus externi
-------------

* Historia Israelis
**Haec pagina nondum stipula est.** Oportet intra sex menses corrigatur. Etiam in minimis apud Vicipaediam paginis necesse est contineantur:  

**Titulus** in primo exordio typis crassioribus repetitus  

**Comprehensio** (200 vel plurium litterarum) quae rem apte describat  

**Nexus extra-Vicipaedianus** (sive et fons bibliographicus) qui et titulum et rem ipsam satis corroboret  

**Nexus interni** caerulei ex hac pagina et in hanc paginam ducentes; **categoriae** caeruleae (quibus absentibus formula {{Dubcat}} ponatur); **pagina annexa apud Wikidata** (aut formula {{Nexus absunt}})  

**Cetera hac encyclopaedia digna**, velut descriptio (explicationes, historica, exempla); imago necnon titulus suffixus; ceteri nexus externi siqui utiles sint; bibliographia.

→ Interpretationes vernaculae

TaxinomiaTaxinomia
**Taxinomia et Latinitas huius stipulae dubiae sunt**  
Taxinomiam e fontibus fidelibus verifica, in textum seu capsam converte, citationes adde si potes.
**Sillustaniidae** est familia mammalium marsupialium exstincta.

Systema taxinomicum Animalis
----------------------------

* Imperium: Eucaryota
	+ Regnum: Animalia
		- Gradus: Metazoa
			* Subgradus: Eumetazoa
				+ Subregnum: Bilateria
					- Infraregnum: Eucoelomata
						* Supraphylum: Deuterostomia
							+ Infraphylum: Chordonia
								- Phylum: Chordata
									* Subphylum: Vertebrata
										+ Infraphylum: Gnathostomata
											- Supraclassis: Tetrapoda
												* Infraclassis: Amniota
													+ Ramus: Mammaliaformes
														- Classis: Mammalia
															* Subclassis: Theriiformes
																+ Infraclassis: Holotheria
																	- Supralegio: Trechnotheria
																		* Legio: Cladotheria
																			+ Sublegio: Zatheria
																				- Infralegio: Tribosphenida
																					* Supracohors: Theria
																						+ Cohors: Marsupialia
																							- Magnaordo: Ameridelphia
																								* Ordo: Paucituberculata
																									+ Suprafamilia: † Polydolopoidea
																										- Familia: **Sillustaniidae** (Crochet & Sigé, 1996)
																											* Genus: † Sillustania

Species
-------

* Genus † Sillustania (Crochet & Sigé, 1996)
	+ Sillustania quechuense (Crochet & Sigé, 1996)

 Eget haec commentatio nexum Wikidata. Quem adde si potes.
*Vide etiam paginam discretivam:* Hospitalectum

*Vide etiam paginam discretivam:* Villa Nova


Wikidata Hospitalectum (Liguria)
Res apud Vicidata repertae:
*Civitas*: Italia  
*Locus*: 43°48′2″N 7°43′4″E  
*Numerus incolarum*: 3 292  
*Zona horaria*: UTC+1, UTC+2  
Situs interretialis  

**Gestio**

*Procuratio superior*: Provincia Imperiensis  

**Geographia**

*Superficies*: 5.45 chiliometrum quadratum  
*Territoria finitima*: Burdigaria, Scampia, Seburga, Vallis Bona  

**Coniunctiones urbium**

*Urbes gemellae*: Soulac-sur-Mer  

**Tabula aut despectus**

Hospitalectum (Liguria): situsHospitalectum (Liguria): situs
Hospitalectum (Liguria)
**Hospitalectum** (-i, *n.*) (seu *Hospitalecti*, olim *Villa Nova Sancti Ioannis*) (Italiane: *Ospedaletti*) est oppidum Italiae et municipium, in Regione Liguria ac in Provincia Imperiensi situm.

Insigne
-------

* Municipium Italiae*Municipium Italiae*

Municipia finitima
------------------

Nexus interni
-------------

* Liguria,
* Provincia Imperiensis,
* Imperia (urbs),

Nexus externi
-------------

* Situs Publicus **(Italiane)**


|  |  |
| --- | --- |
|  | **Vicimedia Communia** plura habent quae ad **Hospitalectum** spectant. |

Pinacotheca
-----------

* Collocatio finium Municipii in Provincia Imperiensi.Collocatio finium Municipii in Provincia Imperiensi.

Notae
-----

1. ↑  *DIZIONARIO GEOGRAFICO* - Di GOFFREDO CASALIS, Voll. V.V. Torino 1833-1854
Complexus photographema a via Neideckstraße factum Puteus historicus
**Hortus phasianorum** (Theodisce: *Fasanengarten*) habitatorius complexus est media in urbe Arnstadii, haud procul a Palatio Novo situs (via Fasanengarten nr 1-9).

Historia
--------

Usque saeculum XVIII area haec pars Castelli Neideck fuit, ubi phasianidae educabantur. Anno 1919 cuncta venerunt in possessionem urbis, quorum officiales habitationes ibi construi in animo habebant. Die 22 Februarii 1922 lapis fundamentalis positus est; ichnographiam delineavit et constructionem rexit consultor constructorius Antonius Acker.

Descriptio
----------

Modernissimae postulationes habitationibus socialibus adhibendae observabantur et amplitudo cum zonis viridibus atque sole iungebatur. Puteum anni 1594, qui antea in horto Regulorum aulae stabat, huc apportari iussum est. Ad latus occidentale murorum externorum porta saeculi XVI posita est, quae ante in via Erfurter Straße fuerat. Quae una cum partibus moeniorum antiquorum Phasianorum hortum ambit. Habitacula hodie monumentum historicum sunt testimonium de optima habitationum socialium erigendarum methodo perhibentia. Propter situm centralem et spatia libera abundantia etiam hodie habitatio in isto loco illecebris est.

Praemium restaurationi excellentissimae
---------------------------------------

Habitationibus per decennia neglectis terra foederalis Thuringiae renovationi profundae intrinsecus extrinsecusque favebat. Anno 2006 restauratoribus perbonis attributum est praemium quod dicitur *Thüringer Preis zur Förderung der Baukultur*.

Fons
----

Informationes de aedificio et praemio
Wikidata Silius Italicus
Res apud Vicidata repertae:Silius Italicus: imagoSilius Italicus: imago
*Nativitas*: 26 CE; unknown value  
*Obitus*: 101; Campania  
*Patria*: Roma antiqua  
*Nomen nativum*: Tiberius Catius Asconius Silius Italicus
**Officium**

*Officium*: Senator Romanus, consul  
*Munus*: Causidicus, politicus, poëta, scriptor, miles, Rerum gestarum scriptor  

**Silius Italicus**, plenius *Tiberius Catius Asconius Silius Italicus* (26 – 101), fuit orator, politicus et poeta Romanus, et quidem auctor *Punicorum*, poematis epici plus 12 000 versuum continentis.

Vita
----

### Patria et Familia

De patria et origine Silii Italici nihil certi novimus, sed fuit senator ditissimus, qui in Campania villas multas et magnas possidebat. Filios duos habuit, quorum unus Severus ante patrem mortuus est, alter Lucius Silius Decianus patre vivo anno 94 consul suffectus factus est.

### Cursus honorum

Nerone imperatore iuvenis orator sua sponte delator fuit et famam suam laesit. Anno 68 consulatum ordinarium gessit, sed Aprili mense iam magistratu expulsus est, cum Nero consulem sine collegam se ipsum fecit, ut rebellionem Gaii Iulii Vindicis in Gallia opprimeret. Postea Italicum "*in Vitellii amicitia sapienter se et comiter*" gessisse Plinius laudat. Nam bello civili anno 69 colloquiis interfuit, quibus imperium a Vitellio in Vespasianum tranferretur. Anno 77 proconsul Asiae factus est.

### Recessio a re publica

Postquam Romam revertebat, Silius Italicus a vita publica recessit et villis opulentissimis in Campania vivebat. Ciceronem, cuius villam emit, et Vergilium, cuius sepulchrum apud Neapolim restituit, valde venerabatur. Anno 101 mortuus est, de causa eius mortis Plinius epistula nos certiores facit: "*Modo nuntiatus est Silius Italicus in Neapolitano suo inedia finisse vitam. Causa mortis valetudo. Erat illi natus insanabilis clavus, cuius taedio ad mortem irrevocabili constantia decucurrit usque ad supremum diem beatus et felix ...*"

Opera
-----

Hic varia opera, sed praesertim *Punica*, carmen epicum de Secundo Bello Punico composuit.

"Silius Italicus iuxta Vergilii sepulchrum" a Iosepho Wright Derbiensi anno 1779 pictus

Notae
-----

1. ↑  Martialis, *Epigrammata*, IX 86
2. ↑  Martialis, *Epigrammata*, VIII 66,4
3. ↑  Der Neue Pauly, Stuttgardiae 1999, T. 11, c. 557
4. ↑  Martialis, *Epigrammata*, VII 63
5. ↑  Gaius Plinius Caecilius Secundus, *Epistulae*, III 7
6. ↑  Suetonius, *Nero* 43
7. ↑  loco citato
8. ↑  Tacitus, *Historiae*, III 65
9. ↑  Martialis, XI 48
10. ↑  Plinius, loco citato

|  |  |  |
| --- | --- | --- |
| Antecessores: **Lucius Iulius Rufus et Fonteius Capito**  |  **Consul** 68cumPublio Galerio Trachalo | Successores: **Servius Galba Imp. Caesar Augustus II et Titus Vinius**  |
Wikidata Regio Volodimiriensis
Res apud Vicidata repertae:Regio Volodimiriensis: insigneRegio Volodimiriensis: insigne
regio  
*Civitas*: Russia  
*Locus*: 56°5′0″N 40°37′0″E  
Situs interretialis
**Fines**

*Procuratio superior*: Russia  
*Territoria finitima*: Regio Moscuensis, Regio Iaroslaviensis, Regio Analeptriana, Regio Resaniensis, Regio Novogardiensis Inferior
**Forma**

*Area*: 29 000 chiliometrum quadratum  
*Caput*: Volodimiria  
*Subdivisiones*: Alexandrovsky District, Vyaznikovsky District, Gorokhovetsky District, Gus-Khrustalny District, Kameshkovsky District, Kirzhachsky District, Kovrovsky District, Kolchuginsky District, Melenkovsky District, Muromsky District, Petushinsky District, Selivanovsky District, Sobinsky District, Sudogodsky District, Suzdalsky District, Yuryev-Polsky District, Kovrov Urban Okrug, Murom Urban Okrug, Closed Town of Raduzhny, Municipal Formation of the City of Gus-Khrustalny, Municipal Formation of the City of Vladimir
**Gestio**

*Praefectus*: Vladimir Sipyagin  

**Vita**

*Incolae*: 1 342 099  
*Zona horaria*: Tempus Mosquanum, Europe/Moscow  

**Sigla**

*Siglum autoraedarum*: 33
**Tabula aut despectus**

Regio Volodimiriensis: situsRegio Volodimiriensis: situs
**Regio Volodimiriensis** vel **Vladimirensis** (Russice Владимирская область, tr. *Vladimirskaja oblast’*) est subiectum Foederationis Russicae, anno 1944 creatum, et ab anno 2000 in eius Districtum (Circulum) Foederalem Centralem inclusum. 

Regio Volodimiriensis in media Russia Europaea sita est, cum regionibus Moscuensi, Iaroslaviensi, Analeptriana, Resanensi, et Novogardiensi Inferiori contermina. Aream 29 084 chm2 et circa 1397 milia incolarum (anno 2016) habet. Meschtscherae silvae et paludes partem occidentalem regionis operiunt.

Urbes
-----

Metropolis regionis est Volodimiria (*Vladimir*). Aliae urbes magni momenti sunt:

* Anser Crystallinus
* Covrovia
* Galliculi
* Georgiopolis Agrorum
* Muromum
* Omophorium
* Sloboda Alexandri
* Susdalia

Flumina
-------

Occa est flumen maximum, quod minorem partem itineris sui per regionem fluit, et Klazma accola Occae flumen regionis principale. Dubna flumen in regione oritur.

Notae
-----

1. ↑  J. G. Th. Graesse, *Orbis Latinus*, Brunopoli 1972, vol. III, p. 648; *Grosses vollständiges Universal Lexicon aller Wissenschaften...* vol. 50, Lipsiae et Halis, 1746, p. 631.
2. ↑  Monumenta spectantia historiam Slavorum meridionalium, vol. 26, Zagrabiae 1894, p. 138 (ad Thomam Spalatensem); Notulae entomologicae, vol. 45, 1965, p. 101.

Nexus externi
-------------

|  |  |
| --- | --- |
|  | **Situs geographici et historici:** *Locus*: 56°5′0″N 40°37′0″E • *OpenStreetMap* • *GeoNames* • Thesaurus Getty • Store norske Lexikon • Большая российская энциклопедия • Encyclopædia Britannica |


|  |  |
| --- | --- |
|  | **Vicimedia Communia** plura habent quae ad **regionem Volodimiriensem** spectant. |

* Situs interretialis administrationis regionis Volodimiriensis **(Russice)**
*Vide etiam paginam discretivam:* Vivarium (discretiva)

**Academia Vivarii novi** (It. *Accademia Vivarium novum*), in villa Falconeria, Novi Tusculi sive Frascatae sita, institutum habetur in quo linguae Latina et Graeca inter discipulos et magistros communes sunt. Qui tamen non modo ut eas penitus discant eo concurrunt, at praesertim ut litteris et philosophia imbuantur et a vitae vicissitudinibus uno anno ita abstineant ut de singulis societatis et humanitatis fundamentis et radicibus una legant, meditentur, disputent. Feminis autem adhuc academia non patet.

Programma et methodus
---------------------

Scholae praecipuae huius curriculi academici agunt de *historia litterarum antiquarum* necnon *litterarum aetatis renatarum artium*, de *philosophia antiquorum Graecorum*, de *lingua et litteris antiquorum Graecorum*, de *historia Romana*, de *carminibus Latinis et Graecis*. Artem poeticam in vitam reducere conantur melodiis quas ipsi mente fingunt innixis rhythmo metrorum antiquorum. Inde consilium gregis concinentium cuius nomen est *Tyrtarion*, a quo multi modi musici in lucem edi solent qui possunt in reticulo omnium gentium passim inveniri.

Verum quartum annum iam scholas aestivas etiam proponunt quarum fama in dies in toto orbe terrarum crescit; sibi enim proposuerunt ut homines qui numquam studuerunt linguae Latinae ita docerent ut duobus tantum mensibus auctores classicos legere discerent. Quod methodis et rationibus vividis impetrant, atque convictu discipulorum qui cottidie inter se Latine loqui tenentur.

Libri editi
-----------

Libros praeterea in Italiam diffundunt quibus linguae classicae vivis rationibus traduntur, ut Iohannis Ørberg libri qui *Lingua Latina per se illustrata* inscribuntur et methodus Oxoniensis *Athénaze*, quam ipsi ad usum Italorum discipulorum aptaverunt.

Sedes Academiae Vivarii Novi
----------------------------

Conspectus Villae Falconeriae, nunc sedes Academiae Vivarii Novi
Academia Vivarii Novi nunc sedem habet in notissima Villa Falconeria, quae sita est apud Villam Montis Draconis, in qua bibliopola Wilfridus Voynich aenigmaticum codicem Voynichianum repenit.

Nexus interni
-------------

* Georgius Punzo
* Vivarium (insula)
* Codex Voynich
* Gymnasium Classicum Petropolitanum
* Humanitas Europae
* Insula Latina Neolovaniensis
* Museum Graeco-Latinum Moscuense
* Schola Nova
* Studium Angelopolitanum
* Tyrtarion

Notae
-----

1. ↑  Nomen "Vivarium novum" alludit ad insulam Vivarium in qua vixit et docuit philosophus Georgius Punzo.

Nexus externi
-------------

* Accademia Vivarium Novum - Pagina domestica officialis
* Sedes academiae in *YouTube*
* Sedes academiae in *Facebook*
Wikidata Regio Resaniensis
Res apud Vicidata repertae:Regio Resaniensis: insigneRegio Resaniensis: insigneRegio Resaniensis: vexillumRegio Resaniensis: vexillum
regio  
*Civitas*: Russia  
*Locus*: 54°24′0″N 40°36′0″E  
*Nomen officiale*: Рязанская область  
Situs interretialis
**Fines**

*Procuratio superior*: Russia  
*Territoria finitima*: Regio Moscuensis, Regio Volodimiriensis, Regio Novogardiensis Inferior, Mordovia, Regio Pensensis, Regio Tamboviensis, Regio Aquitilietana, Regio Tulensis
**Forma**

*Area*: 39 600 chiliometrum quadratum  
*Caput*: Resania  

**Gestio**

*Praefectus*: Pavel Malkov  

**Vita**

*Incolae*: 1 098 257  
*Zona horaria*: Tempus Mosquanum, Europe/Moscow  

**Sigla**

*Siglum autoraedarum*: 62
**Tabula aut despectus**

Regio Resaniensis: situsRegio Resaniensis: situs
**Regio Resaniensis** (Russice Рязанская область, tr. *Rjazanskaja oblast’*) est subiectum Foederationis Russicae, anno 1937 creatum, et ab anno 2000 in eius Districtum (Circulum) Foederalem Centralem inclusum. Aream 39 605 chm2 et circa 1130 milia incolarum (anno 2016) habet. 

In medio Russiae Europaeae sita, cum regione Volodimiriensi in septentrione, regione Novogardiensi Inferiori in septentrio-oriente, re publica Mordovia in oriente, regione Pensensi in meridie-oriente, regionibus Tamboviensi et Lipetzkensi in meridie, regione Tulensi in occidente atque regione Moscuensi in septentrio-occidente contermina est. Meschtscherae silvae et paludes borealem regionis partem operiunt; silvisteppa ad meridiem iacet.

Principale regionis flumen est Occa, cuius accolae Pra, Pronia, Mokša accolae sunt.

Caput regionis est Resania; ceterae urbes Casimovia et Pronscum et Schatscum et Scopinum.

Notae
-----

1. ↑  Ioannis Alberti Fabricii *Bibliotheca Graeca*, vol. XII, 1724, p.112; cf. *Transactions of the Royal Society of Literature of the United Kingdom*, ser. 2, vol. 8, Londinii 1866, p. 190;  
vel *Resanensis*—Abraham Göllnitz *Compendium geographicum*, p. 192;  
'Riazanensis'—Ioannis Dlugossii *Annales*, vol. V-VI, 1912, pp. 320, 362, 411; Acta et commentationes Imp. universitatis Jurievensis (olim Dorpatensis), vol. 9, num. 6, 1901, p. 315;  
*Rjazanensis*—*Horae Societatis entomologicae Rossicae*, vol. XXV, 1890-1891, saepe; cf. et geologicum "Rjazanensis - Spasskensis."

Nexus externi
-------------

|  |  |
| --- | --- |
|  | **Situs geographici et historici:** *Locus*: 54°24′0″N 40°36′0″E • *OpenStreetMap* • *GeoNames* • Store norske Lexikon • Большая российская энциклопедия • Encyclopædia Britannica |


|  |  |
| --- | --- |
|  | **Vicimedia Communia** plura habent quae ad **regionem Resaniensem** spectant. |

* Situs interretialis administrationis regionis Resaniensis **(Russice)**